CELEX: 32016D2324
Language: hu
Date: 2016-12-19 00:00:00
Title: A Bizottság (EU) 2016/2324 végrehajtási határozata (2016. december 19.) a hajók újrafeldolgozásáról szóló 1257/2013/EU európai parlamenti és tanácsi rendeletben előírt, a hajó-újrafeldolgozás tervezett megkezdéséről szóló jelentés formátumáról (EGT-vonatkozású szöveg )

20.12.2016   
               
               
                  HU
               
               
                  Az Európai Unió Hivatalos Lapja
               
               
                  L 345/129
               
            A BIZOTTSÁG (EU) 2016/2324 VÉGREHAJTÁSI HATÁROZATA
      (2016. december 19.)
      a hajók újrafeldolgozásáról szóló 1257/2013/EU európai parlamenti és tanácsi rendeletben előírt, a hajó-újrafeldolgozás tervezett megkezdéséről szóló jelentés formátumáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a hajók újrafeldolgozásáról, valamint az 1013/2006/EK rendelet és a 2009/16/EK irányelv módosításáról szóló, 2013. november 20-i 1257/2013/EU európai parlamenti és tanácsi rendeletre (1) és különösen annak 13. cikke (3) bekezdésének a) pontjára,
      mivel:
      
                  (1)
               
               
                  Az 1257/2013/EU rendelet a tagállami lobogó alatt közlekedő hajók újrafeldolgozása tekintetében követelményeket határoz meg a hajó-újrafeldolgozó társaságok, valamint a hajó-újrafeldolgozó létesítmények és azok üzemeltetői számára.
               
            
                  (2)
               
               
                  Az 1257/2013/EU rendelet 13. cikke (2) bekezdésének b) pontja értelmében a hajó-újrafeldolgozó létesítmény üzemeltetője köteles jelenteni a szakhatóságnak, hogy a hajó-újrafeldolgozó létesítmény minden tekintetben készen áll a hajó újrafeldolgozásának megkezdésére. A szóban forgó jelentés formátumának összhangban kell állnia a hajók biztonságos és környezetkímélő újrafeldolgozásáról szóló, 2009. május 15-i hongkongi nemzetközi egyezmény (hongkongi egyezmény) 6. függelékével.
               
            
                  (3)
               
               
                  Az 1257/2013/EU rendelet 3. cikkének (6) bekezdése értelmében a hajó-újrafeldolgozás valamely hajó teljes vagy részleges bontását jelenti. Ezért a hajó részleges bontása esetén a hajó-újrafeldolgozás tervezett megkezdéséről szóló jelentés benyújtására van szükség. A jelentésminta egyetlen hajó-újrafeldolgozó létesítményre hivatkozik. Amennyiben egy hajó bontását több létesítmény végzi, akkor a folyamatban részt vevő minden egyes létesítmény tekintetében külön jelentést kell küldeni.
               
            
                  (4)
               
               
                  Az e határozatban előírt intézkedések összhangban vannak az 1257/2013/EU rendelet 25. cikkével létrehozott, a hajók újrafeldolgozásáról szóló rendelettel foglalkozó bizottság véleményével,
               
            ELFOGADTA EZT A HATÁROZATOT:
      1. cikk
      Az 1257/2013/EU rendelet 13. cikke (2) bekezdésének b) pontjában előírt, a hajó-újrafeldolgozás tervezett megkezdéséről szóló jelentéseket az e határozat mellékletében meghatározott minta szerint kell elkészíteni.
      2. cikk
      Ez a határozat az Európai Unió Hivatalos Lapjában való kihirdetését követő huszadik napon lép hatályba.
      
         Kelt Brüsszelben, 2016. december 19-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 330., 2013.12.10., 1. o.
      
      
         MELLÉKLET
         
            
         Szövege kép
         
            JELENTÉS A HAJÓ-ÚJRAFELDOLGOZÁS TERVEZETT MEGKEZDÉSÉRŐL
            a hajók újrafeldolgozásáról szóló 1257/2013/EU európai parlamenti és tanácsi rendelet alapján
            A(z)
            (a hajó-újrafeldolgozó létesítmény neve)
            Telephelye:
            (a hajó-újrafeldolgozó létesítmény teljes címe)
            mely felvételre került a hajó-újrafeldolgozó létesítményeknek az 1257/2013/EU rendelettel létrehozott európai jegyzékébe,
            kijelenti, hogy a fent nevezett hajó-újrafeldolgozó létesítmény minden tekintetben felkészült a(z)
            (IMO-szám) számú hajó újrafeldolgozásának megkezdésére.
            A hajóra vonatkozóan az újrafeldolgozásra való alkalmasságot igazoló tanúsítványt kiállította az alábbi állam engedélyével
            (állam neve)
            a(z)
            (az 1257/2013/EU rendelet szerint feljogosított személy vagy szervezet teljes neve)
            .-án/-én
            (a jelentés kiállításának dátuma: éééé/hh/nn)
            (a hajó-újrafeldolgozó létesítmény üzemeltetőjének vagy az ő nevében eljáró képviselőnek az aláírása)